Ǹtondôbə nyé nâ: “Éyə̄ bɔ́n bə́ Ísraɛ̂l báyi dí bīdí bí mvid nálā á zāŋ mə́yɔŋ mə ngátsídán bɔ̄ ábə̄ bɔ́”. 14Ńdɔ mə ngáyalan nâ: “Ǎ Ńtondôbə Zambá, ! Ǹsísīm wámā ó sə́ kig mvid; a tádigi ámɔ̄ngɔ́ dáma a zaag kwí ánā, ma bə́ yǎ kig dí ńtwí éyə́m, ngə́ éyə́m é nə́ ńlalán, ebɔ̌l tsíd yá bə́ kig ma kə ânyu”. 15Nyé ai ma nâ: “Mavə́ hḿ wa məbí mə́ nyag á məyian mə́bí mə́ bod, éyə wǎyi bum ḿbāŋála woe étēde”. 16Nyé ai ma nâ: “Ǎ mɔ̂n mod, ma nyɔ́ māzu mǎn bwé é vóm bákad nyie ḿbáŋálā á Yērúzalɛm, bâyi dí ḿvəgán ḿbāŋála ai wɔ̌ŋ ósə, bâyi nyú ḿvəgán mə́ndím bə́ dzə́mə̄ kám. 17Amú ḿbāŋála ai wɔ̂n byâyi dzə́man, bâyi kɔ̌n məsis, bə́ ngaman boe ású ńsə́m wábán.